**AFISI YA RAIS FEDHA NA MIPANGO**

**IDARA YA MKAGUZI MKUU WA NDANI WA SERIKALI YA MAPINDUZI ZANZIBAR**

**MPANGO KAZI WA UKAGUZI MAALUM WA MAPATO NA MATUMIZI KATIKA**

**SKULI YA FARAJA KUANZIA JANUARI 2018 HAI JUNI 2019**

**MUDA WA UKAGUZI: KUANZIA TAREHE 7 FEBUARI HADI TAREHE 18 FEBUARI 2022**

**MWAKA WA FEDHA 2021**

MPANGO WA UKAGUZI MAALUM SKULI YA FARAJA

MAMLAKA YA KUZUIA RUSHUWA NA UHUJUMU UCHUMI ZANZIBAR

1. **Utangulizi**

Idara ya Mkaguzi Mkuu wa Ndani wa Serikali ya Mapinduzi Zanzibar kupitia kifungu nambari 115 cha sheria ya fedha ya mwaka 2016, kinamruhusu mkaguzi Mkuu wa Ndani kupokea maagizi na kufanya ukaguzi maalum eneo lolote ambalo anaona upo umuhimu wa kufanya hivyo.

Kwa mnasaba huo, Mkaguzi Mkuu wa Ndani ameteua timu maalum ya wajumbe watatu (3) watakaohusika katika kufanya ukaguzi maalum katika SKULI YA FARAJA. Ukaguzi utahusisha mapato na matumizi katika muda ulioainishwa kwenye hadidu rejea tuliyopatiwa na Mamlaka ya kuzuiya rushwa na uhujumu uchumi Zanzibar.

**2. Malengo ya Ukaguzi**

Lengo la Ukaguzi ni kufanya ukaguzi wa kina juu ya Mapato na matumizi ya skuli ya Faraja iliyopo.

Malengo makhusi ya kazi hii ni kama yafuatavyo:-

1. Kufanya Uchambuzi wa mapato na matumizi yaliyoripotiwa kwa kipindi chote cha Januari 2018 hadi Juni 2019.
2. Kutathmini kwa kina usahihi wa mapato yote yaliyopokelewa kupitia mradi wa ZISP, pamoja na mapato ya ndani na matumizi ya skuli hiyo yaliyoripotiwa kupitia nyaraka zinazohusiana na mapato na matumizi.
3. Kukagua mfumo mzima wa uidhinishaji malipo na matumizi kama inavyoelekezwa kwenye miongozo ya wizara ya elimu kuona kama imefuatwa
4. Kufanya uthibitisho wa nyaraka zilizowasilishwa ZAECA kujua usahihi wa taarifa ya mapato na matumizi yaliyoripotiwa
5. Kukagua fomu za maombi ya fedha zilizopelekwa wizarani kwa hatua ya kuidhinishwa na fomu za kutolea fedha kwa Muhasibu Mkuu.
6. Kuthibitisha uhalisia wa nyaraka zilizoambatanishwa na mapato na matumizi.
7. Kukagua nyaraka za vifaa vilivyonunuliwa pamoja kupokelewa.
8. Kufanya jambo jengine lolote litakalopelekea kujua uhalisia mapato na matumizi hayo.

**3. Muundo wa Kamati**

Kamati hii inaundwa na timu ya wakaguzi wafutao:

|  |  |  |
| --- | --- | --- |
| Nam. | Jina | Nafasi |
| 01 | Zuwena Amour Suleiman | M/kiti |
| 02 | Abdulrahman Khamis Juma | Katibu |
| 03 | Kassim Seif Kassim | Mjumbe |

**4. Upeo wa Ukaguzi**

Upeo wa ukaguzi huu ni kama ulivyolelezewa katika hadidu rejea zilizokabidhiwa kwa kamati. Uhakiki wa mapato na matumizi yaliyofanyika katika SKULI FARAJA kwa kipindi cha kuanzia Januari 2018 hadi Juni 2019.

Ifahamike kwamba uwekaji wa kumbukumbu ni jukumu la uongozi wa Skuli ya Faraja , kazi ya kamati ni kukagua, kuthibitisha na kutoa maoni yake kuhusiana na mwenendo wa mapato na matumizi kwa mujibu wa vielelezo vitakavyopatikana pamoja na ushahidi wote unaohusiana na uhalali wa mapato na matumizi hayo.

Kamati itafanya Ukaguzi kwa mujibu wa viwango vinavyokubalika kisheria ili kupata uhakikisho unaofaa kuhusu taarifa za Ukaguzi huu.

Kamati imeundwa kufanya ukaguzi maalum ili kuisadia Serikali kufanya maamuzi sahihi.

**5. Taratibu za Ukaguzi**

Taratibu hizo zitajumuisha mapitio ya nyaraka, mahojiano ya kupata ushahidi na uhalisia wa mapato na matumizi yaliyoorodheshwa, na uthibitisho wa moja kwa moja wa mapato na matumizi hayo kwa mawasiliano na taasisi zilizohusika kuchangia mapato hayo, kupata tarifa za benki ambayo ilihusika na upokeaji na ulipaji wa mapato na matumizi ya skuli hiyo, watoa huduma waliorodheshwa, vifaa na mali zilizo nunuliwa kupitia mapato hayo, kwa kuangalia kumbukumbu za ghalani au vimetumika na sehemu vilipotumika.

**6. Ukaguzi na Utoaji wa Taarifa ya ukaguzi**

Baada ya kukamilika kwa kazi ya Ukaguzi taarifa ya ukaguzi maalum itawasilishwa kwa Mkaguzi Mkuu wa ndani wa Serikali ya Mapinduzi Zanzibar (IAG).

**7. Muda wa kazi**

Kazi hii inatarajiwa kuchukua muda wa wiki mbili kuanzia utengenezaji wa mpango kazi, utekelezaji kazi na uandaaji wa ripoti.

Katika utekelezaji wa kazi hiyo, Kamati itahitaji mambo yafutayo kufanya ukaguzi huu:-

1. Bajeti ya skuli Mpango kazi wa skuli kwa kipindi cha kuanzia januari 2018 hadi Juni 2019
2. Vielelezo vinavyohusika na uingizwaji wa fedha na kupokelewa kwa fedha hizo
3. Vielelezo vya matumizi ya fedha.
4. Fomu za maombi ya matumizi ya fedha
5. Madaftari ya ghalani
6. Kuwaona wahusika ili kufanya mahojiano.

**Jadueli lifuatalo linaonyesha mpango wa ukaguzi huu**

|  |  |
| --- | --- |
| SHUGHULI | TAREHE |
| Idadi ya siku |  |
| Mawasiliano na taasisi iliyotoa kazi pamoja na kupitia nyaraka zitakazosaidia kuiwezesha kupanga mpango wa ukaguzi. | 7 February |
| Uhakiki wa nyaraka zinazohusiana na mapato na matumizi | 8-9 February |
| Kuangalia kuangalia kumbukumbu za ghalani | 10 -11February |
| Ufuatiliaji na kuhojiana na watu wote wanaohusika katika mfumo wa mapato na matumizi | 14 February |
| Kuandika ripoti | 15-17 February |
| Kuwasilisha ripoti | 1. Ebruary |

**8.Makisio ya gharama**

Makadirio ya gharama za fedha zinazohitajika katika utekelezaji wa kazi hii ni kama yafuatavyo:

|  |  |  |  |  |
| --- | --- | --- | --- | --- |
| **Activity** | **Days** | **Rate** | **quantity** | **Amount (TZS)** |
| Mafuta ya ufatiliaji kazi | 14 | 2298 | Petrol 10 lita @ | 965,160 |
| Posho la Chakula | 14 | 20,000 | Washiriki 3 | 840,000 |
| Allowance |  | 500,000 | Washiriki 3 | 1,500,000 |
| **Jumla ya Bajeti** | | |  | **3,305,160** |

# **9. Hitimisho**

Kamati ya ukaguzi imedhamiria kushikamana na Sheria, Kanuni, na Taratibu mbali mbali zinazohusiana na masuala ya mapato na matumizi.

Vielelezo vinavyotarajiwa kutumika katika ukaguzi huu ni vielelezo kutoka ZAECA pamoja na mahojiano na wahusika

Ahsante wako

..........................

Zuwena Amour Suleiman

Mwenyekiti wa Kamati