**TAARIFA YA UKAGUZI WA NDANI MKOA WA KUSINI UNGUJA**

1. **UTANGULIZI**

Kwa mujibu wa sheria ya fedha za umma namba 12 ya mwaka 2016 kifungu 117(5) na mpango wa ukaguzi wa Mkoa wa Kusini Unguja wa mwaka 2021/2022, kitengo cha ukaguzi cha Mkoa wa Kusini Unguja kimefanya ukaguzi wa robo kwanza na ya pili kwa mwaka wa fedha 2021/2022.

Ukaguzi huo umefanyika katika Ofisi ya Mkuu wa Mkoa Kusini na Wilaya zake (Wilaya ya Kati na Kusini). kitengo kimeandaa taarifa ya ukaguzi huo pamoja na ushauri kwa uongozi wa ofisi ya Mkuu wa Mkoa Kusini.

1. **MALENGO YA UKAGUZI**

* Kukagua na Kuhakikisha mapato na matumizi ya fedha yamefanyika kwa mujibu Sheria na kanuni ya fedha ya Serikali na yamefuata taratibu zilizowekwa na uongozi.
* Kuhakikisha utekelezaji wa mpango kazi wa Mkoa katika kuratibu utekelezaji wa shughuli za sekta na kutoa mafunzo juu ya uibuaji wa miradi kwa mabaraza ya vijana.

1. **NJIA ZILIZOTUMIKA**

Kufanya ukaguzi wa hati za malipo,kukagua mapato,mpango kazi na bajeti ya Mkoa kwa mwaka 2021/2022,ukaguzi wa vifaa na mali za Ofisi,kukagua nyaraka ambazo zilisaidia kutoa ushahidi wa taarifa zilizojitokeza wakati wa ukaguzi pamoja na kufanya mahojiano na baadhi ya watendani wa ofisi ya Mkuu wa MKoa Kusini Unguja.

1. **UPEO WA UKAGUZI**

Kitengo kimefanya ukaguzi wa matumizi ya kawaida,mapato, udhibiti wa vifaa na mali za ofisi pamoja kukagua bajeti ya Mkoa na mpango kazi katika ofisi ya Mkuu wa Mkoa na Wilaya zake**.**

1. **VIGEZO**

Miongozo iliyotumika katika ukaguzi huu ni miongozo iliyotolewa na uongozi pamoja na Serikali, miongozo ya kimataifa ya ukaguzi,miongozo ya idara ya ukaguzi wa ndani, sheria ya fedha za umma ya mwaka 2016 sheria namba 2 ya utumishi wa umma ya Mwaka 2014.

1. **YALIYOONEKANA BAADA YA UKAGUZI.**

**6.1 Ofisi ya Mkuu wa Mkoa**

**6.1.1baadhi ya hati za malipo hazikuwa na vielelezo wakati wa ukaguzi.**

Kitengo cha ukaguzi wa ndani cha Mkoa wa Kusini Unguja kimegundua kuwa baadhi ya hati za malipo hazikuwa na vielelezo wakati wa ukaguzi .kukosekana kwa vielelezo kwenye hati za malipo ni kwenda kinyume na kanuni ya fedha ya mwaka 2021 kifungu namba 55(1)(b). kinachoeleza kuwa matumizi yote yawe na vielelezo. Hati za malipo zenye kasoro hizo zipo kwenye kiambatanisho namba moja.

**Athari**

Kutoonekana kwa vielelezo wakati wa ukaguzi ni kiashiria kinachoonesha kuwa matumizi hayakuwa halali na ni kielelezi kinachoonesha kutowajibika kwa watendaji waliohusika na matumizi kwasababu hawakukamilisha vilelelezo vyote vinavohitajika kabla na baada ya malipo kufanyika.

**ushauri**

kitengo cha ukaguzi kinashauri hati zote za malipo ziambatanishe na vielelezo husika na kufuata sheria na taratibu za matumizi Ya fedha za sarikali.

**6.1.2 Kutokuwepo kwa ufuatiliaji wa utekelezaji wa mpango kazi kwa maafisa husika.**

Kitengo cha ukaguzi kimengundua kuwa watendaji wa kitengo cha mipango cha Ofisi ya Mkuu wa Mkoa kusini hawana utaratibu wa kufuatilia utekelezaji wa mpango kazi wake katika secta mbali mbali ziliopo katika Mkoa wa Kusini Unguja. Kutokufuatilia utekelezaji wa mpango kazi katika secta kunapelekea kutowajibika ipasavyo kwa watendaji na itapelekea kutofikia malengo yaliyokusudiwa.

**Sababu**

Hakuna utaratibu ambao umeandaliwa na uongozi ambao unafutwa na watendaji wa kufuatilia utekelezaji kwenye secta mbali mbali ziliopo ndani ya Mkoa.

**athari**

Kutokufualia kwa utekelezaji wa mpango kazi kutapelekea kukosa taarifa sahihi katika kuandaa taarifa mbali mbali za utekelezaji za Mkoa.

**ushauri**

Kitengo cha ukaguzi cha Mkoa wa Kusini Unguja kinashauri kuwepo na utaratibu wa ufuatiaji wa utekelezaji wa mpango kazi katika secta mbali mbali ziliopo ndani ya Mkoa.

**6.1.3 Kutokufanyiwa services kwa vifaa vya kuzimia moto kwa kipindi cha mwaka mzima**.

Kitengo cha ukaguzi kimegundua kuwa katika ofisi ya Mkuu wa Mkoa Kusini Unguja Kuna vifaa vya kuzimia moto ambavyo bado havijafanyiwa matengezo (service). Kitengo kimegundua mara ya mwisho vilipofanyiwa matengezo(service) ni may 2020 na vilihitajika kufanyiwa service april 2021. Pia kitengo kimegundua hakuna mafunzo yaliyofanyika kwa wafanyakazi wa Mkuu wa Mkoa Kusini Unguja juu ya utumiaji wa vifaa hivyo.

Kutokufanyiwa matengezo na kutowapatiwa mafunzo ya utumiaji wa vifaa hivyo ni kwenda kinyume taratib za matumizi ya vifaa hivyo.

**Athari.**

Vifaa vya kuzimia moto kama havijafanyiwa matengenezo na wafanyakazi kupewa elimu ya utumiaji wa vifaa hivyo Ofisi ya Mkuu wa Mkoa itakuwa haijatimiza lengo la kuwa na vifaa hivyo kwasababu endapo itakapotokezea ajali ya moto havitoweza kutoa huduma na hakuna mfanyakazi atakaeweza kutumia vifaa hivyo na hatimae vitakosa matumizi.

**Ushauri.**

Kitengo cha ukaguzi kinashauri kufanyiwa matengenezo (Service) kwa vifaa hivyo pamoja na kutoka mafunzo kwa wafanyakazi ili ilikitokea tatizo waweze kuvitumia kwa wakati kwani wakisubiriwa wataalamu athari kubwa itakuwa imeshatokea.

**6.1.4 Malipo ya baada ya saa za kazi.**

Kitengo kimegundua kufanyika malipo ya muda wa baada ya saa za kazi bila ya kuanisha kazi ambayo imefanyika na barua ya maombi ya kukaa muda wa ziada. Malipo hayo yamefanyika katika hati ya malipo ya tarehe 30/8/2021 na tarehe 6/9/2021.kufanyika kwa malipo ya muda baada ya saa za kazi bila ya barua ya ruhusa ya kukaa muda huao ni kwenda kinyume na kifungu namba 57cha kanuni ya utumishi wa umma ya mwaka 2014.

**Athari.**

Ofisi imefanya malipo ambao hayakuwa na vielelezo sahihi, hivyo imeenda kinyume na taratibu za malipo ya fedha za serikali.

**Ushauri.**

Kitengo cha ukaguzi kinashauri malipo yote ya muda wa ziada yawe na barua ya ruhusa kutoka kwa katibu, ianishe kazi iliyofanyika pamoja na tarehe na masaa aliyotumia mfanyakazi kwa kazi hiyo.

**6.2 Ofisi ya Mkuu wa Wilaya ya Kati**

**6.2.1Kutokufanyika kwa mafunzo ya baraza za vijana**

0fisi ya Mkuu wa Wilaya imepanga kufanya mafunzo kwa mabara ya vijana katika robo ya kwanza nay a tatu kwa mwaka wa fedha 2021/2022, mpaka ukaguzi ulipofanyika mafunzo hayo bado hayajafanyika kama ilivyoelezwa katika Mpango kazi wa Mkoa wa Kusini wa Mwaka 2021/2022.

Chanzo cha habari

Mpango kazi wa mwaka 2021/2022.

**Sababu.**

Fedha za oc hazikutosha**.**

**Athari**

ofisi itakuwa imeenda kinyume na mpango kazi wake na kupelekea ofisi ya Mkuu wa Mkoa Kusini kutofikia malengo yake.

**Ushauri.**

Kitengo cha ukaguzi kinashauri ofisi ya Mkuu wa Wilaya Ya kati ifanye matumizi kwa mujibu wa Mpango kazi wake. Kwani lengo la serikali ni kuimarisha vijana hivyo kukosekana kwa mafunzo kwa vijana itapelekea baadhi ya vijana kuvunjika moyo katika maisha na kufanya vitendo visivofaa.

**6.2.2Kuwepo na honda yenye namba za usajili DFP 305Z katika vifaa chakavu vya wilaya ya kati.**

Kitengo cha ukaguzi cha ofisi ya Mkuu wa Mkoa kusini kimegundua kuwepo na honda yenye namba za usajili DFP 305Z ambayo iko katika vifaa chakavu katika ofisi ya Mkuu wa Wilaya ya kati. Taarifa za os zinaeleza honda hilo walipatiwa msaada tokea mwaka 2000. Hivyo linakisiwa kuwa na miaka isiopungua 20.

**Sababu.**

Mpaka ukaguzi ulipofanyika bado vifaa chakavu havijafanyiwa tathmini.

**Athari.**

Kuendelea kuharibika na kukaa na vifaa ambavyo vishapitiwa na muda wa matumizi.

**Ushauri**

Kitengo cha ukaguzi kinashauri honda hiyo ifanyiwe tathmini ili ijulikane kama inauwezo wa kutoa huduma na kama haina taratibu za uondoshashaji wa mali chakavu za ofisi zitumike ili iondolewe na kuepusha ofisi kuwa na vifaa chakavu vingi ambavo havina manufaa kwa ofisi ila vinatumia nafasi na kukosa sehemu ya kuweka vifaa vinavohitajika kwa matumizi**.**

**6.3 Wilaya ya Kusini**

Kuwepo kwa vifa chakavu vingi ambavyo vimekosa nafasi ya kuwekwa.

Kitengo cha ukaguzi kimegundua kuwepo kwa vifaa chakavu vingi katika ofisi ya Mkuu wa Wilaya ya Kusini.

**sababu**

Kutofanyika kwa tathmini ya vifaa chakavu kwa muda mrefu.

**Athari.**

Ghala limejaa na kukosa nafasi ya kuhifadhi vifaa vengine ambavyo bado vinahitajika kwa matumizi ya ofisi.

**Ushauri**

Kitengo kinashauri ofisi ifanye taratibu ya uondoshaji wa mali za ofis kama sheria ya manunuzi inavoongoza.

Kotokuwepo kwa kifaa cha kuzimia moto katika ofisi ya Mkuu wa wilaya ya kusini.

1. **MAPENDEKEZO.**

Kitengo cha ukaguzi kinapendekeza yafanyike mafunzo ya usimamizi wa fedha za serikali kwa washika fedha wa wilaya ili waendane na mabadiliko mbali mbali ya yanayohisiana na matumizi ya fedha za serikali kwa hawajapata mafunzo muda mrefu.

1. **HITIMISHO**

Ni muhimu kwa uongozi na watendaji kuzifanyia kazi kasoro ambazo zimejitokeza ili kujenga mazingira mazuri katika kazi na kuiwezesha ofisi ya Mkuu wa Mkoa Kusini Unguja kufikia malengo iliyojiwekea

**KIAMBATANISHO**

**HATI ZA MALIPO AMBAZO HAZIKUWA NA VIELELEZO WAKATI WA UKAGUZI**

|  |  |  |  |  |  |
| --- | --- | --- | --- | --- | --- |
| Date | Vocher no | Amount | details | payee | remark |
| 23/7/2021 |  | 200,000 | Malipo ya vipaza sauti | Hakuonekana wakati wa ukaguzi | Risit hamna |
| 3/8/2021 | 20/7 | 250,000 | Malipo ya matengenezo ya ukumbu Mkoa | Adam Zubeir | Hamna risit |
| 3/8/2021 | 22/7 | 400,000 | Malipo ya PV ya Mh Mkuu wa Mkoa | Mkuu wa Mkoa | Hamna marejesho |
| 3/8/2021 | 22/7 | 235,000 | Malipo ya uwekaji wa shata za madirisha katika ya wahasibu | Mkoa | Resist ya vifaa vilonunuliwa hamna |
| 6/9/2021 |  | 1,000,000 | Malipo ya ada ya masomo Omar Hamadi | Wilaya ya kati | Hamna risit |
| 8/92021 |  | 999180 | Ununuzi wa mafuta united group ltd | Wilaya ya kusini | Hamna risit |
| 13/9/2021 |  | 2391475 | Malipo ya mafuta ya na posho la kukaimu |  | Hamna risit |
| 16/9/2021 |  | 3,040,969 | Malipo ya matengenezo ya gari ya Mh Mkuu wa Mkoa | Amani garage | Hamna risit |
| 11/10/2021 |  | 887800 | Malipo ya ununuzi wa mafuta | Wilaya ya kati | Hamna risit |
| 11/10/2021 |  | 380240 | Malipo ya matengenezo ya gari mkoa wa kusini | Amani garage | Hamna risit |
| 11/10/2021 |  | 1,986,754 | Malipo ya matengenezo ya gari mkoa wa kusini | Adem store | Hamna risit |
| 13/10/2021 |  | 460,090 | Malipo ya matengenezo ya gari | Wilaya ya kati | Hamna risit |
| 12/11/2021 |  | 632,149 | Ununuzi wa stationery |  | Risit hamna |
| 10/11/2021 |  | 1520000 | Mafunzo ya utumishi | Katibu tawala | Hamna marejesho |
| 13/11/2021 |  | 140000 | Malipo ya waandishi wa habari | Katibu tawala | Orodha ya waliolipwa na sain zao |
| 4/11/2021 |  | 1027052 | Ununuzi wa stationery | Richland trading | Hamna risit |
| 13/12/2021 |  | 1050000 | Malipo ya safari | Katibu tawala | Hamna tiket |